6.4.2016

**Aika pudistaa talven pölyt Leijonaturkista, Lady-ystävät!**

Kuulin eilen aamulla peipposen laulavan 63:n päätepysäkin metsikössä. Siellä se laulaa luritti lepän vielä lehdettömällä oksalla rinta rottingilla täynnä elämän riemua. Yhtäkkiä huomasin, kuinka hiljaista metsikössä olikaan ollut jo monta kuukautta ja kuinka olenkaan kaivannut tuota kesän lähestymisestä kertovaa liverrystä.

Varma kevään merkki on myös Pakinkylän Lionsien perinteinen Äitienpäivätempaus, jota me Ladyt suunnittelimme maaliskuisessa tapaamisessamme Pohjan Akassa/Nyyrikissä. Yksityiskohdat tarkentuvat myöhemmin, mutta luvassa on ainakin ruusujen rapsutusta ja arpajaisten valmistelua Piekkaloiden pihalla (Kaskenpolttajantie 18)lauantaina 7.5.2016 klo 11. Klubin kevätjuhliin Pakin talolle ehtii siis ihan hyvin valmistautumaan edellä mainitun juhlien alkuverryttelyn ja juhlatunnelmaan virittäytymisen jälkeen.  Itse sunnuntain 8.5.2016 Äitienpäivätempaukseen me Ladyt olemme suunnitelleet lukunurkkausta pikkuväelle (onko sinulla mahdollisesti vanhoja Aku Ankkoja tms?), saappaanheittoa, saippuakuplien puhallusta, kävyn heittoa ämpäriin ja lisäksi on kaavailtu, että paikalle pyritään varaamaan lasten iloksi myös asfalttiliituja, hyppynaruja ja hula-hula-vanteita. Lasten ongintapalkinnoista on huutava pula, joten kartoitathan omat ko käyttöön soveltuvat varastosi! Myös korukirppiksen myyntipöydälle mahtuu lisää aarteita. Mattilan Helena on lupautunut vastuuhenkilöksi kahvitusasioihin ja Eloholman Riitta kahvipisteeseen yhdeksi apuriksi. Arpajaispisteen hoitajiksikin on jo kolmen henkilön ennakkovaraus! Arpajaislipukkeet on lupautunut pyörittelemään Mattilan Helena.

Auttaville käsille on kuitenkin tarvetta monessa puuhassa. Ilmoitathan siis **30.4.2016 mennessä** Marita Stenbackalle maritastenbacka@hotmail.com tai puh. 0500-480898 mahdollisuuksistasi osallistua

* leipurihommiin
* etukäteisvalmisteluihin Piekkaloiden pihalla (Kaskenpolttajantie 18)lauantaina 7.5.2016 klo 11 alkaen
* itse Äitienpäivätempaukseen sunnuntaina 8.5.2016 ja
* Pakilan yläasteen kentällä (Pakilantie 67) klo 9.30 alkaviin valmisteluihin.

Tapaamisessamme 10.3.2016 keskustelimme myös omaishoitajien virkistäytymispäivästä. Päätimme käyttää joulukuun 2015 tapaamisessamme sovitun 150 €:n lahjoitussumman kokoamalla virkistäytymispäivään osallistuville omaishoitajille tuotekassit. Tuotekassivastuuhenkilöksi lupautui Halmepuron Leena.

Arvokkaassa, mutta silti niin mukavan rennossa, klubin Charter-juhlassa Villa Kivessä 19.3.2016 kuulumisten päivitys jäi ehdottomasti aivan liian vähälle huomiolle aivan liian monen Lady-ystävän kanssa. Onneksi tilaisuus asian korjaamiseen on heti ensi viikon torstaina Ladyjen illanistujaisissa! Aikaa ilmoittautumiseen on enää muutama päivä, joten pidäthän kiirettä. Tässä uusintana muistin virkistykseksi katkelma edellisestä Lady-postista:

Marja-Leena (Turunen) on kutsunut meidät Ladyt kotiinsa (**Vallirinne 8 B,** 00430 Helsinki) **14.4.2016 klo 17.30 alkaen** Ladyjen omiin illanistujaisiin pienen syötävän ja mukavan yhdessäolon merkeissä (Leijona-Veljet klubikokoustavat tuolloin muualla). Mikäli et esimerkiksi töiden puolesta ehdi paikalle heti klo 17.30 jälkeen, olet tervetullut mukaan myöhemminkin. Yleisön pyynnöstä Marja-Leena on myös lupautunut kertomaan meille sanoin ja kuvin mielenkiintoisesta Lions-matkastaan Sri Lankaan. Ilmoittauduthan siis mukaan sunnuntaihin **10.4.2016 mennessä** joko Marja-Leenalle (marja-leena.turunen@postrella.fi) tai allekirjoittaneelle (annesm.torri@gmail.com tai puh. 050 3627321)

Olethan käynyt klubin nettisivuilla <http://www.verkkoviestin.fi/lionshkipakinkyla/>

tutustumassa esimerkiksi Charter-juhlien kuvakavalkadiin ja Veljien sankaritöihin lintujen akuutin asuntopulan helpottajina? Tapahtumakalenteriakin kannattaa tietysti tutkiskella! Klubin sivuille on lähipäivinä tulossa myös Äitienpäivätempauksen mainos.

Valoisista kevätilloista, lintujen kevätkonserteista, kevään ensimmäisistä perhosista ja pörriäisistä ja jopa kevätsateesta iloiten, pikaista tapaamistamme odottaen

Anne